als_Latn dik_Latn sag_Latn
Kur bëhet fjalë për printerë, të gjithëve na shkon mendja tek kutitë e mëdha dhe të rënda sipër ose nën tavolinën e punës. Deri tani kemi parë printerë 3D që janë të aftë të printojnë objekte 3D, duke filluar nga eshtrat e dinozaurit, një kopje të violinës Stradivarius, biçikleta, madje edhe makina. Studentët e Universitetit Nanyang Technological në Singapor kanë arritur të printojnë një makinë elektrike.
Pasi bënë një sërë kërkimesh (me siguri dhe shumë netë pa gjumë), studentët kanë printuar jo një, por dy automjete. I pari është NTU Venture, ose NV8, i cili është krijuar nga bashkimi i 150 pjesëve, dhe ka një kasë të vetme e krijuar me fibër karboni.
Makina e dytë është NTU Venture 9, që duket si makina e të ardhmes falë dizajnit të saj me tre rrota. Studentët ranë dakord që të krijojnë diçka të re, dhe mos të përqendrohen tek dizajnët e mëparshëm, prandaj realizuan këto dy automjete të së ardhmes. Studentëve iu desh më shumë se një vit për të dizajnuar, printuar, testuar, ri-dizajnuar dhe për të përfunduar krijimet e tyre.
(Herë të lexuara: 1059)
als_Latn als_Latn als_Latn als_Latn